CELEX: 32020D1117
Language: hu
Date: 2020-07-27 00:00:00
Title: A Tanács (EU) 2020/1117 végrehajtási határozata (2020. július 27.) az Európai Ügyészség európai ügyészeinek kinevezéséről

29.7.2020   
               
               
                  HU
               
               
                  Az Európai Unió Hivatalos Lapja
               
               
                  L 244/18
               
            
         A TANÁCS (EU) 2020/1117 VÉGREHAJTÁSI HATÁROZATA
         (2020. július 27.)
         az Európai Ügyészség európai ügyészeinek kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Ügyészség létrehozására vonatkozó megerősített együttműködés bevezetéséről szóló, 2017. október 12-i (EU) 2017/1939 tanácsi rendeletre (1) és különösen annak 16. cikkére,
         tekintettel az Európai Ügyészség létrehozására vonatkozó megerősített együttműködés bevezetéséről szóló, (EU) 2017/1939 rendelet 14. cikkének (3) bekezdésében meghatározott, kiválasztással foglalkozó tanácsadó testület működési szabályzatáról szóló, 2018. július 13-i (EU) 2018/1696 tanácsi végrehajtási határozatra (2),
         tekintettel az (EU) 2017/1939 rendelet 14. cikkének (3) bekezdésében meghatározott kiválasztással foglalkozó tanácsadó testület tagjainak kinevezéséről szóló, 2018. szeptember 18-i (EU) 2018/1275 tanácsi határozatra (3),
         tekintettel az európai ügyészek első hivatali időre szóló és az az alatt történő kinevezésére vonatkozó, az (EU) 2017/1939 rendelet 16. cikkének (4) bekezdése szerinti átmeneti szabályokról szóló, 2019. április 9-i (EU) 2019/598 tanácsi végrehajtási határozatra (4),
         tekintettel a kiválasztással foglalkozó tanácsadó testület indokolással ellátott véleményeire és a jelöltek általa felállított rangsorára,
         mivel:
         
                     (1)
                  
                  
                     Az (EU) 2017/1939 rendelet létrehozta az Európai Ügyészséget. A Bizottság felel az Európai Ügyészség létrehozásáért és kezdeti adminisztratív működéséért mindaddig, amíg ez utóbbi kapacitással nem rendelkezik saját költségvetésének végrehajtására.
                  
               
                     (2)
                  
                  
                     Az európai ügyészek feladata, hogy az (EU) 2017/1939 rendelet 12. cikkével összhangban felügyeljék a nyomozásokat és a vádhatósági eljárásokat.
                  
               
                     (3)
                  
                  
                     Az (EU) 2017/1939 rendelet 120. cikke (2) bekezdésének második albekezdésével összhangban az Európai Ügyészség az említett rendelettel ráruházott nyomozási és vádhatósági feladatokat a Bizottság határozatában megállapítandó időponttól kezdve látja el, mely határozatra az Európai Főügyész az Európai Ügyészség létrehozását követően haladéktalanul javaslatot tesz.
                  
               
                     (4)
                  
                  
                     Az Európai Főügyészt az (EU) 2019/1798 európai parlamenti és tanácsi határozattal (5) nevezték ki. Ahhoz, hogy felállítsa az Európai Ügyészség Ügyészi Kollégiumát, amelyet az Európai Főügyész és részt vevő tagállamonként egy-egy európai ügyész alkot, a Tanácsnak ki kell neveznie az európai ügyészeket.
                  
               
                     (5)
                  
                  
                     Az (EU) 2018/1696 végrehajtási határozat meghatározza az (EU) 2017/1939 rendelet 14. cikkének (3) bekezdésében meghatározott, kiválasztással foglalkozó tanácsadó testület működési szabályzatát (a továbbiakban: a kiválasztással foglalkozó tanácsadó testület működési szabályzata).
                  
               
                     (6)
                  
                  
                     Az (EU) 2017/1939 rendelet 16. cikke (1) bekezdésének megfelelően minden részt vevő tagállamnak három személyt kell jelölnie az európai ügyész tisztségére az adott tagállam ügyészi vagy bírói karának azon aktív tagjai közül, akik rendelkeznek a magasabb szintű ügyészi vagy bírói tisztségbe történő kinevezéshez – a saját tagállamukban – szükséges képesítéssel, és akik a nemzeti jogrendszereket, a pénzügyi nyomozásokat és a büntetőügyekben folytatott nemzetközi igazságügyi együttműködést illetően releváns gyakorlati tapasztalatra tettek szert.
                  
               
                     (7)
                  
                  
                     A kiválasztással foglalkozó tanácsadó testület minden, az (EU) 2017/1939 rendelet 16. cikkének (1) bekezdésében foglalt feltételeket teljesítő jelöltre vonatkozóan elkészítette és a Tanácsnak benyújtotta az indokolással ellátott véleményt, amely véleményeket a Tanács 2019. május 29-én, június 20-án, október 11-én, november 18-án, december 10-én és 2020. július 16-án kézhez kapott.
                  
               
                     (8)
                  
                  
                     A kiválasztással foglalkozó tanácsadó testület a kiválasztással foglalkozó tanácsadó testület működési szabályzatának VII. szabálya 2. pontja negyedik bekezdésének megfelelően a jelölteket a képesítésük és a tapasztalatuk szerint rangsorolta. A rangsorolás a kiválasztással foglalkozó tanácsadó testület preferenciájának sorrendjét tükrözi, és annak követése nem kötelező a Tanács számára.
                  
               
                     (9)
                  
                  
                     Az (EU) 2017/1939 rendelet 16. cikkének (2) bekezdésével összhangban a kiválasztással foglalkozó tanácsadó testület indokolással ellátott véleményeinek kézhezvételét követően a Tanácsnak ki kell választania és ki kell neveznie a jelöltek egyikét az adott részt vevő tagállam európai ügyészévé.
                  
               
                     (10)
                  
                  
                     Az (EU) 2017/1939 rendelet 16. cikkének (3) bekezdésével összhangban a Tanácsnak az európai ügyészeket egyszerű többséggel kell kiválasztania és kineveznie hatéves, nem megújítható időtartamra. A Tanács határozhat úgy, hogy a hatéves időszak leteltével legfeljebb három évvel meghosszabbítja megbízatásukat.
                  
               
                     (11)
                  
                  
                     Az (EU) 2019/598 végrehajtási határozat átmeneti szabályokat állapít meg az európai ügyészeknek az (EU) 2017/1939 rendelet hatálybalépését követő első hivatali időre szóló és az az alatt történő kinevezésére vonatkozóan. Az (EU) 2019/598 végrehajtási határozat 2. cikkének (1) bekezdésével összhangban az európai ügyészek kinevezését megelőzően sorsolással meg kell határozni egy csoportot, amely az ezen átmeneti szabályok alkalmazásának időpontjában részt vevő tagállamok számának egyharmadát teszi ki. A 2019. május 20-án tartott sorsolás alapján az említett csoportot Görögország, Spanyolország, Olaszország, Ciprus, Litvánia, Hollandia, Ausztria és Portugália alkotja. A végrehajtási határozat 3. cikke értelmében az említett csoportba tartozó tagállamokból érkező európai ügyészek hivatali ideje három év, amely nem megújítható.
                  
               
                     (12)
                  
                  
                     A Tanács értékelte az egyes jelöltek érdemeit, figyelembe véve a kiválasztással foglalkozó tanácsadó testület által benyújtott, indokolással ellátott véleményt is. Tekintettel az a Málta által jelölt személyek vonatkozásában benyújtott, indoklással ellátott véleményre, megállapítható, hogy a kiválasztással foglalkozó tanácsadó testület által előterjesztett indokok kellően alátámasztják, hogy az említett tagállam – az ott fennálló kivételes körülményeket figyelembe véve– minden szükséges erőfeszítés megtétele ellenére sem tud objektíve észszerű időn belül további alkalmas jelöltet találni. A kiválasztással foglalkozó tanácsadó testület működési szabályzata VII.2. szabályának harmadik bekezdésében meghatározott feltételek ezért teljesítésre kerültek. A fenti rendkívüli körülmények fényében a Tanács úgy véli, hogy a Málta által a jelölt személyek vonatkozásában benyújtott indoklással ellátott vélemény kellő számban biztosított jelölt személyeket a Tanács számára, és mivel az európai ügyészek kinevezésének további késedelme súlyosan hátrányos következményekkel járna az európai uniós jog hatékonyságára nézve, az említettek alapján folytatja le eljárását.
                  
               
                     (13)
                  
                  
                     Az értékelés eredményeképpen a Tanács a kiválasztással foglalkozó tanácsadó testület preferenciájának a Csehország, Németország, Észtország, Görögország, Spanyolország, Franciaország, Horvátország, Olaszország, Ciprus, Lettország, Litvánia, Luxemburg, Málta, Hollandia, Ausztria, Románia, Szlovénia, Szlovákia és Finnország által jelölt személyekre vonatkozóan megállapított, nem kötelező jellegű sorrendjét követte. A Belgium, Bulgária és Portugália által jelölt személyeket illetően a Tanács – az említett jelöltek érdemeinek a Tanács érintett előkészítő szerveiben elvégzett eltérő értékelése alapján – nem követte a kiválasztással foglalkozó tanácsadó testület preferenciájának nem kötelező jellegű sorrendjét,
                  
               ELFOGADTA EZT A HATÁROZATOT:
         
            1. cikk
            A Tanács a következő személyeket nevezi ki az Európai Ügyészség európai ügyészeivé ideiglenes alkalmazottként, AD 13 besorolási fokozatban, a 2020. július 29-től kezdődő hatéves, nem megújítható időtartamra:
            
                         
                     
                     
                        Yves VAN DEN BERGE (6)
                        
                     
                  
                         
                     
                     
                        Teodora GEORGIEVA (7)
                        
                     
                  
                         
                     
                     
                        Petr KLEMENT (8)
                        
                     
                  
                         
                     
                     
                        Andrés RITTER (9)
                        
                     
                  
                         
                     
                     
                        Kristel SIITAM-NYIRI (10)
                        
                     
                  
                         
                     
                     
                        Frédéric BAAB (11)
                        
                     
                  
                         
                     
                     
                        Tamara LAPTOŠ (12)
                        
                     
                  
                         
                     
                     
                        Gatis DONIKS (13)
                        
                     
                  
                         
                     
                     
                        Gabriel SEIXAS (14)
                        
                     
                  
                         
                     
                     
                        Yvonne FARRUGIA (15)
                        
                     
                  
                         
                     
                     
                        Cătălin-Laurențiu BORCOMAN (16)
                        
                     
                  
                         
                     
                     
                        Jaka BREZIGAR (17)
                        
                     
                  
                         
                     
                     
                        Juraj NOVOCKÝ (18)
                        
                     
                  
                         
                     
                     
                        Harri TIESMAA (19)
                        
                     
                  
         
            2. cikk
            A Tanács a következő személyeket nevezi ki az Európai Ügyészség európai ügyészeivé ideiglenes alkalmazottként, AD 13 besorolási fokozatban, a 2020. július 29-től kezdődő hároméves, nem megújítható időtartamra:
            
                         
                     
                     
                        Dimitrios ZIMIANITIS (20)
                        
                     
                  
                         
                     
                     
                        María Concepción SABADELL CARNICERO (21)
                        
                     
                  
                         
                     
                     
                        Danilo CECCARELLI (22)
                        
                     
                  
                         
                     
                     
                        Katerina LOIZOU (23)
                        
                     
                  
                         
                     
                     
                        Tomas KRUŠNA (24)
                        
                     
                  
                         
                     
                     
                        Daniëlle GOUDRIAAN (25)
                        
                     
                  
                         
                     
                     
                        Ingrid MASCHL-CLAUSEN (26)
                        
                     
                  
                         
                     
                     
                        José Eduardo MOREIRA ALVES D'OLIVEIRA GUERRA (27)
                        
                     
                  
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. július 27-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 283., 2017.10.31., 1. o.
         
         
            (2)  HL L 282., 2018.11.12., 8. o.
         
         
            (3)  HL L 238., 2018.9.21., 92. o.
         
         
            (4)  HL L 103., 2019.4.12., 29. o.
         
         
            (5)  Az Európai Parlament és a Tanács (EU) 2019/1798 határozata (2019. október 23.) az Európai Ügyészség Európai Főügyészének kinevezéséről (HL L 274., 2019.10.28., 1. o.).
         
            (6)  Belgium jelölése alapján.
         
            (7)  Bulgária jelölése alapján.
         
            (8)  Csehország jelölése alapján.
         
            (9)  Németország jelölése alapján.
         
            (10)  Észtország jelölése alapján.
         
            (11)  Franciaország jelölése alapján.
         
            (12)  Horvátország jelölése alapján.
         
            (13)  Lettország jelölése alapján.
         
            (14)  Luxemburg jelölése alapján.
         
            (15)  Málta jelölése alapján.
         
            (16)  Románia jelölése alapján.
         
            (17)  Szlovénia jelölése alapján.
         
            (18)  Szlovákia jelölése alapján.
         
            (19)  Finnország jelölése alapján.
         
            (20)  Görögország jelölése alapján.
         
            (21)  Spanyolország jelölése alapján.
         
            (22)  Olaszország jelölése alapján.
         
            (23)  Ciprus jelölése alapján.
         
            (24)  Litvánia jelölése alapján.
         
            (25)  Hollandia jelölése alapján.
         
            (26)  Ausztria jelölése alapján.
         
            (27)  Portugália jelölése alapján.